## Odluka o izmjenama i dopunama Odluke o sudjelovanju osiguranika u troškbvima zdravstvene zaštite

### NN 27/1991 (11.6.1991.), Odluka o izmjenama i dopunama Odluke o sudjelovanju osiguranika u troškbvima zdravstvene zaštite

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 101. stavka 1. Zakona o zdravstvenoj zaštiti i zdravstvenom
osiguranju ("Narodne novine", br. 12/91 - pročišćeni tekst) i
članka 22. Statuta Republičkog fonda zdravstvenog osiguranja i zdravstva
Hrvatske ("Narodne novine", br. 48/90), Skupština Republičkog
fonda zdravstvenog osiguranja i zdravstva Hrvatske, na 5. sjedni-ˇ ci od
27. svibnja 1991. godine, donijela je

## ODLUKU

### o izmjenama i dopunama Odluke o sudjelovanju osiguranika u troškbvima zdravstvene zaštite

Članak 1.

U Odluci o sudjelovanju osiguranika u troškovima zdravstvene zaštite
("Narodne novine", br. 55/90, 5/91 i 14/91) u članku 1. uvodni
dio rečenice mijenja se i glasi: "Ovom odlukom prema odredbi članka
101. Zakona o zdravstvenoj zaštiti i zdravstvenom osiguranju ("Narodne
novine", br. 12/91 - u daljnjem tekstu: Zakon) određuju se".

Članak 2.

U članku 7. stavku 1., iznos od "15,00 dinara" zamijenjuje
se iznosom od "30,00 dinara".

Članak 3.

U članku 8. stavku 1. iznos od "50,00 dinara" zamijenjuje
se iznosom od "75,00 dinara".

Članak 4.

Članak 9. mijenja se i glasi: "Osiguranici sudjeluju u troškovima
korištenja dijagnostičkih, terapeutskih i rehabilitacijskih postupaka u
polikliničko-konzilijarnoj zdravstvenoj zaštiti i to:

1. za svaki pregled kod liječnika specijaliste, koji se prema općem
aktu Republičkog fonda osiguraniku pruža na osnovi uputnice, u iznosu od
40,00 dinara;

2. za svaki posjet dijagnostičkom laboratoriju, bez obzira na broj i
vrstu dijagnostičkih pretraga, u iznosu od 50,00 dinara; 3. za svako dijgnostičko
snimanje, bez obzira na broj snimaka, odnosno regije u iznosu od:

- 40,00 dinara za EKG; - 75,00 dinara, za rentgen, ultrazvuk i sl.;

- 300,00 dinara, za kompjuteriziranu tomografiju (CT), magnetsku rezonancu,
angiografiju i sl.;

4. za svaki oblik terapeutskih i rehabilitacijskih postupaka, bez obzira
na broj istovrsnih postupaka, u iznosu od 40,00 dinara."

Članak 5.

U članku l0a, iznos od "20,00 dinara" zamijenjuje se iznosom
od "30,00 dinara".

Članak 6.

U članku 14. točki 6. na kraju rečenice briše se točkazarez i dodaju
rijeći: "kao i bračni drug osiguranika". Točka 7. briše se. Dosadašnje
točke 8. i 9. postaju točke 7. i 8. Iza točke 8. dodaju se nove točke od
9. do 13. koje glase:

"9. osiguranici - slijepe osobe,

10. osiguranici - osobe kojima je sudskom odlukom dosuđeno izdržavanje
i temeljem čega su i zdravstveno osigurane (članak 60. stavak 2. Zakona),

11. osiguranici - korisnici stalne novčane pomoći prema odredbama Zakona
o socijalnoj pomoći,

12. osiguranici djeca ometena u psihičkom ili fizičkom razvoju, korisnici
novčane naknade prema propisima o mirovinskom i invalidskom osiguranju,

13. osiguranici i članovi njihove porodice, ako su zdravstveno osigurani
kao članovi porodice, kada prihod iz radnog odnosa ili od obavljanja samostalne
privredne ili neprivredne djelatnosti te iznos mirovine (u daljnjem tekstu:
prihod iz radnog odnosa) po članu te porodice u času rješavanja zahtjeva,
ne prelazi iznos od 2.500,00 dinara mjesečno, ili kada katastarski prihod
i prihod ostvaren od sporednih djelatnosti, ne prelazi po članu poljoprivrednog
domaćinstva iznos od 67,00 dinara mjesečno. Ako član porodice iz ove točke,
osim prihoda iz radnog odnosa ima i katastarski prihod, prihod iz radnog
odnosa dijeli se sa 25,00, a katastarski i drugi prihodi sa 0,67, pa ako
zbroj oba količnika ne prelazi 100, smatra se da član porodice ispunjava
uvjet da bude oslobođen od učešća u smislu odredbe ovog članka."

Članak 7.

Iza članka 14. dodaje se novi članak 14a, koji glasi "Članak 14a.
Iznos učešća propisan ovom Odlukom, za osigurane osobe koje su prema odredbama
saveznog propisa oslobođene plaćanja tog doprinosa, organizacije zdravstva,
odnosno zdravstveni radnici privatne prakse naplaćuju od općinskog organa
nadležnog za boračka i invalidska pitanja, a na osnovi odgovarajuće isprave
toga organa."

Članak 8.

U članku 18. stavki 1. rijeći "i 8" zamijenjuju se riječima
"10 i 12", a rijeć "dvije" zamijenjuje se riječju "jedne".

Članak 9.

Iza članka 21. dodaje se novi članak 21a, koji glasi: "Članak 21a.
Ovlašćuje se Izvršni odbor Skupštine Republičkog fonda zdravstvenog osiguranja
i zdravstva Hrvatske da izda i objavi u "Narodnim novinama" upute
o provedbi ove Odluke."

Članak 10.

Ovlašćuje se Izvršni odbor Skupštine Republičkog fonda zdravstvenog
osiguranja i zdravstva Hrvatske da utvrdi i izda pročišćeni tekst i Odluke
o sudjelovanju osiguranika u troškovimazdravstvene zaštite.

Članak 11.

Ova Odluka stupa na snagu osmoga dana od dana objave u "Narodnim
novinama".

Klasa: 502-01/9 I-01 / 11

Urbroj : 338-09-91-1

Zagreb, 27. svibnja 1991. god.

Predsjednik Skupštine Republičkog Fonda

**prof. dr. sci. Mate Granić, v. r.**

Odluka, NN 27/1991-767